بيلاروسيا (بلبيلاروسية: Рэспубліка Беларусь) اللي كاتسمًا تا روسيا لبيضا هي واحد لبلاد فأوروپا الشرقية ماتاطلش على لبحر. تاتحدًها من الشرق روسيا, من لجنوب أوكرانيا, من لغرب پَولونيا ومن الشمال ليتوانيا ولاتڤيا. لبلاصة اللي فيها بيلاروسيا دابا كانت تابعة لبزاف د لبلدان فالتاريخ, آخر وحدا فيهم هي ليتيحاد السوڤييتي, اللي دخل ديك لمنطقة ف 1920, و سماها لجمهورية لبيلاروسية السوڤييتية ليشتيراكية. ف 1991, مورا ماتفكًك ليتيحاد السوڤييتي, ستاقلاًت لجمهورية د بيلاروسيا, وهي لبلاد اللي كاينا تال دابا. تيسكنو فبيلاروسيا 9.4 مليون د الناس و لعاصمة ديالها هي مينسك. اللغات الرسمية فلبلاد هوما لبيلاروسية و الروسية, وتاتعتارف الدولة ب 3 د اللغات كلغات أقلية, هي: لپَولونية, لييديش و لأوكرانية. لعملة د بيلاروس هي الرًوبل لبيلاروسي, و الرئيس د لبلاد من 1994 تال دابا هو آليكساندر لوكاشينكو.